BILAG

"BILAG I

MILJØSPECIFIKATIONER FOR BRÆNDSTOFFER TIL BRUG I KØRETØJER MED MOTOR MED STYRET TÆNDING

Type: Benzin

>TABELPOSITION>

BILAG II

MILJØSPECIFIKATIONER FOR BRÆNDSTOFFER TIL BRUG I KØRETØJER MED MOTOR MED KOMPRESSIONSTÆNDING

Type: Dieselolie

>TABELPOSITION>

BILAG III

MILJØSPECIFIKATIONER FOR BRÆNDSTOFFER TIL BRUG I KØRETØJER MED MOTOR MED STYRET TÆNDING

Type: Benzin

>TABELPOSITION>

BILAG IV

MILJØSPECIFIKATIONER FOR BRÆNDSTOFFER TIL BRUG I KØRETØJER MED MOTOR MED KOMPRESSIONSTÆNDING

Type: Dieselolie

>TABELPOSITION>"

UDKAST TIL RÅDETS BEGRUNDELSE

I. INDLEDNING

1. Kommissionen forelagde den 11. maj 2001 Rådet sit forslag til Europa-Parlamentets og Rådets direktiv om ændring af direktiv 98/70/EF om kvaliteten af benzin og dieselolie.

2. Europa-Parlamentet afgav udtalelse den 29. november 2001.

Det Økonomiske og Sociale Udvalg afgav udtalelse den 18. oktober 2001.

3. Rådet vedtog den 15. april 2001 sin fælles holdning i overensstemmelse med traktatens artikel 251, stk. 2.

II. FORMÅL

Med forslaget indføres krav om, at der, baseret på en afbalanceret geografisk fordeling, inden 1. januar 2005 markedsføres benzin og dieselolie med et maksimalt svovlindhold på 10 mg/kg, og denne grænseværdi gøres obligatorisk inden for en specificeret tidsfrist (1. januar 2011 i forslaget). Denne tidsfrist for dieselolie kan tages op til fornyet behandling.

Forslaget afklarer også situationen med hensyn til det nuværende tilladte svovlindhold for diesel, der anvendes i mobile ikke-vejgående maskiner, men indfører ingen nye bestemmelser. Der foreslås også mindre ændringer i bestemmelserne om teknisk tilpasning og tilpasning til en uafklaret europæisk standard for overvågning af brændstofkvalitet. Der er ikke foreslået ændringer til andre parametre end svovlparametrene.

III. ANALYSE AF DEN FÆLLES HOLDNING

1. Generelt

De vigtigste spørgsmål er:

- den endelige dato, hvorefter det maksimale svovlindhold i al benzin og diesel, der sælges, skal være begrænset til 10 mg/kg: Kommissionen har foreslået 1. januar 2011, Europa-Parlamentet 1. januar 2008 og Rådet enedes om 1. januar 2009. Med hensyn til adgangen til dette brændstof inden 1. januar 2005 vedtog Rådet, at det skulle være baseret på en "passende" geografisk fordeling snarere end "afbalanceret" fordeling som i Kommissionens forslag;

- mobile ikke-vejgående maskiner: Kommissionen foreslog ikke at ændre dette, Europa-Parlamentet foreslog, at de samme krav skulle gælde fra 1. januar 2005, og Rådet har krævet, at Kommissionen fremsætter forslag vedrørende kvaliteten af brændstof til mobile ikke-vejgående maskiner; imidlertid kan medlemsstaterne nu anvende strengere standarder for svovlindhold, hvis de ønsker det;

- strengere miljøspecifikationer for benzin og diesel end direktivets, når det er begrundet i lokale miljøforhold: Rådet udvidede den nugældende bestemmelse i direktiv 98/70, hvorefter en medlemsstat af hensyn til luftkvaliteten kan søge om tilladelse til at indføre strengere miljøspecifikationer for benzin og/eller diesel inden for særlige områder af sit territorium, således at den også omfatter risiko for forurening af grundvandet.

Kommissionen har godkendt den fælles holdning, som Rådet har vedtaget.

2. Europa-Parlamentets ændringer

Ved afstemningen på plenarmødet den 29. november 2001 vedtog Europa-Parlamentet 36 ændringer til forslaget. 17 af dem er allerede blevet indarbejdet i Rådets fælles holdning (7 i artiklerne og 10 i betragtningerne) enten ordret, delvis eller i substansen.

a) De 19 ændringer, der ikke er blevet indarbejdet, kan grupperes således:

Fiskale incitamenter (ændring 10, 19, og 27): Europa-Parlamentet foreslog, at medlemsstaterne skal have en automatisk ret til at fremme snarlig indførelse af benzin og diesel med et maksimalt svovlindhold på 10 mg/kg ved brug af fiskale incitamenter. Dette blev ikke godkendt af Rådet, da det er uforeneligt med retsgrundlaget for forslaget og eksisterende bestemmelser i fællesskabslovgivningen.

Undtagelser (ændring 20, 21, 24 og 25): Europa-Parlamentet foreslog at afskaffe en medlemsstats mulighed for at søge om undtagelse i indtil to år fra forpligtelsen til at markedsføre benzin og diesel med et svovlindhold på under 50 milliontedel fra 1. januar 2005. Dette blev ikke godkendt.

Definition af baseret på en afbalanceret geografisk fordeling (Ændring 42/45 og 43/46): Europa-Parlamentet foreslog, at Kommissionen ved en komitologiprocedure skal fastsætte kriterierne for, hvad der i den indledende fase udgør adgang til 10 mg/kg benzin og diesel baseret på en afbalanceret geografisk fordeling. Rådet fandt, at forskelligheden i de lokale forhold går imod udviklingen af sådanne fælles kriterier.

Mobile ikke-vejgående maskiner (ændring 3, 12, 26 og 37): Europa-Parlamentet foreslog, at diesel, der anvendes i mobile ikke-vejgående maskiner, fra 1. januar 2005 skal opfylde de samme miljøspecifikationer som diesel til vejgående brug. Rådet godkendte imidlertid ikke disse ændringer, men det opfordrede i artikel 1, nr. 5, litra b), Kommissionen til at fastsætte de nødvendige specifikationer for diesel, når den forbereder næste fase i spørgsmålet om emissionsstandarder for motorer med kompressionstænding i ikke-vejgående maskiner.

Endelig dato: (ændring 5, 11, 15, 18, 23 og 32): Europa-Parlamentet foreslog, at den endelige dato, efter hvilken benzin og diesel, der sælges, skal opfylde kravet om et maksimalt svovlindhold på 10 mg/kg, rykkes frem til 1. januar 2008, at Kommissionens mulighed for at bekræfte den endelige dato for diesels vedkommende fjernes, og at der gives mulighed for undtagelse af socioøkonomiske hensyn; disse ændringer afspejler sig ikke i den fælles holdning. Rådet gik imidlertid med til at fremrykke den endelige dato til 1. januar 2009, men opretholdt Kommissionens mulighed for at bekræfte datoen for diesels vedkommende senest den 31. december 2005.

b) De 17 ændringer, Rådet har indarbejdet i sin fælles holdning, kan grupperes således:

Indberetning (ændring 29 og principielt 28): Kommissionen var indforstået med at stille de oplysninger, der med ændring 29 kræves i det nye stykke, til rådighed (artikel 8, stk. 4); ændring 28 indfører kun små ændringer i formuleringen af det krav om indberetning (artikel 8, stk. 3), der stilles til medlemsstaterne. De fleste af disse ændringer var indarbejdet i den fælles holdning;

Datoer (ændring 30): Den i denne ændring foreslåede fremrykning af revisionsdatoen til 31. december 2005 for fuld gennemførelse af forslaget med hensyn til diesel er blevet godkendt ordret; dette passer med Rådets beslutning om at fremrykke tidsfristen to år i forhold til Kommissionens forslag;

91 RON-benzin (ændring 35): Denne ændring giver mulighed for fortsat salg af 91 RON-benzin og indgik i den fælles holdning;

Revisionsbestemmelse (ændring 48 og delvis 47): Revisionsbestemmelsen (artikel 9), som man er nået til enighed om i den fælles holdning, indeholder et krav om at overveje behovet for ændre andre brændstofparametre og at tilskynde til indførelse af alternative brændstoffer, herunder biobrændstoffer (dette dækker principielt ændring 48). Ifølge revisionsbestemmelsen skal Kommissionen også overveje "påvirkningen fra metalliske tilsætningsstoffer og andre relevante emner vedrørende ydeevne" af forureningsbegrænsende teknologier (dette dækker principielt en del af ændring 47);

Styrkelse af frivillige aftaler (ændring 34 principielt): tanken med denne ændring er blevet indarbejdet i artikel 9, stk. 1, litra d) med to mindre ændringer af formuleringen;

Betragtninger (ændring 1, 2, 4 (delvis), 6, 7, 8, 9, 13, 16 og 44). Disse ændringer er blevet indarbejdet i betragtningerne i den fælles holdning; de drejer sig om:

Ændring 1 - fremhævelse af betydningen af svovlindhold i brændstoffer i såvel vejgående motorkøretøjer som mobile ikke-vejgående maskiner (betragtning 5);

Ændring 2 - præcisere henvisning til direktivets titel (betragtning 6);

Ændring 4 - understreger den virkning, lavere svovlindhold vil have på emissionen af CO2 fra vejgående køretøjer (betragtning 7); delen om ikke-vejgående maskiner er ikke medtaget i den fælles holdning;

Ændring 6 - fremhæver den rolle, fiskale incitamenter kan spille (betragtning 8);

Ændring 7 - understreger behovet for at tage hensyn til udviklingen i retning af benzin og diesel med et maksimalt svovlindhold på 10 mg/kg ved revisionen i 2003 af de frivillige aftaler med de større bilfabrikanter med henblik på at reducere CO2-emissioner fra motorkøretøjer (betragtning 9);

Ændring 8 - afspejler sig delvist i betragtning 10, for så vidt som den forbedrer teksten, der henviser til det maksimale svovlindhold. Den del af ændringen, der henviser til den obligatoriske adgang til alle kvaliteter af benzin med et maksimalt svovlindhold på 10 mg/kg, afspejles ikke i den fælles holdning;

Ændring 9 - indfører en ny betragtning, der henviser til behovet for at tillade fortsat markedsføring af blyfri normalbenzin; dette afspejles i bestemmelsen i fodnote 3 i bilag I og III.

Ændring 13 - afspejler sig i princippet i betragtning 14, idet de systemer for overvågning af brændstofkvaliteten, der er fastlagt, vil opfylde den samme målsætning, som ændringen tilstræber.

Ændring 16 og 44 - henviser til behovet for yderligere vurdering af alternative brændstoffer, biobrændstoffer og af virkningen af en række spørgsmål, herunder anvendelse af metalliske tilsætningsstoffer i forbindelse med forureningsbegrænsende udstyr; begge ændringer afspejles i betragtning 17.

3. De vigtigste fornyelser, Rådet har indført

Den vigtigste fornyelse, der samtidig er et skridt i retning af Europa-Parlamentets holdning (i ændring 5, 11, 15, 18, 23 og 32) er ændringen af tidsfristen for fuld markedsadgang til benzin og dieselbrændstoffer med et maksimalt svovlindhold på 10 mg/kg. Den dato, Kommissionen havde foreslået, var den 1. januar 2011, denne er i den fælles holdning rykket frem til den 1. januar 2009 (Europa-Parlamentet foreslog 1. januar 2008). På grund af den fremrykkede tidsfrist er Europa-Parlamentets ændring, der går ud på at rykke revisionsdatoen for dieselbrændstof frem fra 31. december 2006 til 31. december 2005, blevet indarbejdet i den fælles holdning.

Kommissionens forslag indeholdt ingen ændringer med hensyn til brændstofkravene for mobile ikke-vejgående maskiner. Rådet overvejede dette spørgsmål meget grundigt og ændrede forslaget med krav om, at Kommissionen fremsætter et forslag vedrørende brændstofkvalitet for mobile ikke-vejgående maskiner, når den forbereder næste fase af spørgsmålet om emissionsstandarder for motorer med kompressionstænding.

Rådet besluttede også at udvide en tidligere bestemmelse i artikel 6 i direktiv 98/70/EF, som i øjeblikket giver medlemsstaterne tilladelse til, under anvendelse af en EF-kontrolprocedure, på grund af luftforurening at kræve markedsføring af brændstof med strengere miljøspecifikationer i bestemte områder af en medlemsstat, til også at omfatte forurening af grundvandet.

IV. KONKLUSION

Rådet mener, at dets fælles holdning i vidt omfang tager hensyn til Europa-Parlamentets førstebehandlingsudtalelse. Rådets fælles holdning har rykket Kommissionens forslag nærmere til Europa-Parlamentets udtalelse hvad angår de fleste af de ændringer, der ikke blev godkendt. Den udgør en afbalanceret løsning med hensyn til det ændrede direktiv, således at der med de nye grænser sikres miljøfordele, samtidig med at de krav, der stilles til industrien, kan gennemføres i praksis.

FÆLLES HOLDNING (EF) Nr. 38/2002

fastlagt af Rådet den 15. april 2002

med henblik på vedtagelse af Europa-Parlamentets og Rådets forordning (EF) nr. .../2002 af ... om affaldsstatistik

(2002/C 145 E/05)

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285,

under henvisning til forslag fra Kommissionen(1),

under henvisning til udtalelse fra Det Økonomiske og Sociale Udvalg(2),

efter proceduren i traktatens artikel 251(3), og

ud fra følgende betragtninger:

(1) Fællesskabet har brug for, at der regelmæssigt udarbejdes statistikker om produktion og håndtering af affald fra virksomheder og private husholdninger, så der kan føres kontrol med gennemførelsen af affaldspolitikken. Herved skabes der grundlag for at iagttage, om principperne om maksimering af nyttiggørelse og sikker bortskaffelse overholdes. Der vil fremover være behov for at udvikle statistiske redskaber til at vurdere overholdelsen af princippet om affaldsforebyggelse samt til at koble data om affaldsdannelsen sammen med ressourceanvendelsen på globalt, nationalt og regionalt plan.

(2) Med henblik på at opnå sammenlignelige affaldsstatistiske resultater er der behov for en definition af de begreber, der beskriver affald og affaldshåndtering.

(3) Som led i Fællesskabets affaldspolitik er der opstillet en række principper, der skal overholdes af affaldsproducerende enheder og ved affaldshåndtering. Dette medfører kontrol med affaldet på forskellige stadier af affaldsstrømmen: i forbindelse med affaldsdannelse og indsamling, nyttiggørelse og bortskaffelse af affald.

(4) Rådets forordning (EF) nr. 322/97 af 17. februar 1997 om EF-statistikker(4) udgør referencerammen for bestemmelserne i nærværende forordning.

(5) For at sikre sammenlignelige resultater bør affaldsstatistikkerne udarbejdes i overensstemmelse med den fastlagte opdeling, i et passende format og inden for en fastsat tidsfrist fra udløbet af referenceåret.

(6) Målet for denne forordning, nemlig at fastlægge en ramme for udarbejdelsen af fællesskabsstatistikker om affaldsdannelse samt nyttiggørelse og bortskaffelse af affald, kan ikke i tilstrækkelig grad opfyldes af medlemsstaterne, da det er nødvendigt at definere begreber for beskrivelsen af affald og affaldshåndtering for at sikre sammenlignelighed mellem medlemsstaternes statistikker, og kan derfor bedre gennemføres på fællesskabsplan; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går forordningen ikke ud over, hvad der er nødvendigt for at nå dette mål.

(7) De enkelte medlemsstater kan have behov for en overgangsperiode til at etablere deres affaldsstatistikker for så vidt angår de økonomiske aktiviteter i henhold til NACE Rev. 1(5), som er indført ved Rådets forordning (EF) nr. 3037/90 af 9. oktober 1990, hvor deres nationale statistiske system kræver større tilpasninger.

(8) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen(6).

(9) Kommissionen har hørt Udvalget for Det Statistiske Program -

UDSTEDT FØLGENDE FORORDNING:

Artikel 1

Mål

1. Formålet med denne forordning er at fastsætte regler for udarbejdelse af EF-statistikker om affaldsdannelse samt nyttiggørelse og bortskaffelse af affald.

2. Medlemsstaterne og Kommissionen udarbejder inden for hvert deres kompetenceområde EF-statistikker om affaldsdannelse samt nyttiggørelse og bortskaffelse af affald med undtagelse af radioaktivt affald, som allerede er omfattet af anden lovgivning.

3. Statistikkerne skal dække følgende områder:

a) affaldsdannelse, jf. bilag I

b) nyttiggørelse og bortskaffelse af affald, jf. bilag II.

4. Ved udarbejdelsen af statistikkerne skal medlemsstaterne og Kommissionen følge den hovedsagelig materialeorienterede statistiknomenklatur i nærværende forordnings bilag III.

5. Kommissionen opstiller efter proceduren i artikel 7, stk. 2, en ækvivalenstabel mellem statistiknomenklaturen i bilag III og affaldslisten i Kommissionens beslutning 2000/532/EF(7).

Artikel 2

Definitioner

I forbindelse med denne forordning forstås ved:

a) "affald": ethvert stof eller enhver genstand som defineret i artikel 1, litra a), i Rådets direktiv 75/442/EØF af 15. juli 1975 om affald(8)

b) "separat indsamlede fraktioner af affald": husholdningsaffald og lignende affald, der er indsamlet i ensartede fraktioner af offentlige tjenester, nonprofit-organisationer og private virksomheder inden for organiseret affaldsindsamling

c) "genanvendelse": som defineret i artikel 3, stk. 7, i Europa-Parlamentets og Rådets direktiv 94/62/EF af 20. december 1994 om emballage og emballageaffald(9)

d) "nyttiggørelse": enhver af de processer, der er nævnt i bilag II.B til direktiv 75/442/EØF

e) "bortskaffelse": enhver af de processer, der er nævnt i bilag II.A til direktiv 75/442/EØF

f) "nyttiggørelses- eller bortskaffelsesanlæg": anlæg, der skal have tilladelse eller være registreret i henhold til artikel 9, 10 eller 11 i direktiv 75/442/EØF

g) "farligt affald": affald som defineret i henhold til artikel 1, stk. 4, i Rådets direktiv 91/689/EØF af 12. december 1991 om farligt affald(10)

h) "ikke-farligt affald": affald, der ikke er omfattet af litra g)

i) "forbrænding": varmebehandling af affald i et forbrændingsanlæg som defineret i artikel 3, punkt 4, eller et kombineret forbrændingsanlæg som defineret i artikel 3, punkt 5, i Europa-Parlamentets og Rådets direktiv 2000/76/EF af 4. december 2000 om forbrænding af affald(11)

j) "deponeringsanlæg": et affaldsbortskaffelsesanlæg som defineret i artikel 2, litra g), i Rådets direktiv 1999/31/EF af 26. april om deponering af affald(12)

k) "affaldsforbrændingsanlægs kapacitet": højeste kapacitet til at forbrænde affald i tons eller gigajoule pr. år

l) "affaldsgenanvendelsesanlægs kapacitet": højeste kapacitet til at genanvende affald i tons pr. år

m) "deponeringsanlægs kapacitet": deponeringsanlæggets resterende kapacitet (ved udgangen af datareferenceåret) til fortsat at bortskaffe affald målt i kubikmeter

n) "andre bortskaffelsesanlægs kapacitet": anlæggets kapacitet til at bortskaffe affald målt i tons pr. år.

Artikel 3

Indsamling af data

1. Medlemsstaterne tilvejebringer under opfyldelse af de krav med hensyn til kvalitet og nøjagtighed, der skal fastlægges efter proceduren i artikel 7, stk. 2, de oplysninger, som er nødvendige for at kunne specificere de undersøgelsesdata, der er omfattet af bilag I og II, enten ved:

- undersøgelser

- administrative eller andre kilder som f.eks. indberetningsforpligtelserne i henhold til fællesskabslovgivningen om affaldshåndtering

- statistiske vurderingsmetoder på grundlag af stikprøver eller affaldsrelaterede estimatorer, eller

- en kombination af disse metoder.

For at nedbringe den byrde, der pålægges respondenterne, har de nationale myndigheder og Kommissionen adgang til administrative datakilder inden for de rammer og på de betingelser, som den enkelte medlemsstat og Kommissionen fastsætter på deres respektive kompetenceområde.

2. For at nedbringe den administrative byrde på mindre virksomheder, dvs. virksomheder med under 10 ansatte, fritages disse for undersøgelser, medmindre de i betydelig grad bidrager til affaldsdannelsen.

3. Medlemsstaterne udarbejder statistiske resultater i henhold til den opdeling, der er foretaget i bilag I og II.

4. Den undtagelse, der henvises til i stk. 2, skal være forenelig med de dæknings- og kvalitetsmål, der henvises til i afdeling 7, punkt 1, i bilag I og II.

5. Medlemsstaterne indberetter resultaterne, herunder også klassificerede oplysninger, til Eurostat i et passende format og inden for en fast tidsfrist fra udløbet af de referenceperioder, der er fastlagt i bilag I og II.

6. Behandling og fremsendelse af klassificerede oplysninger, jf. stk. 5, foretages i overensstemmelse med gældende fællesskabsbestemmelser om klassificerede statistiske oplysninger.

Artikel 4

Overgangsperiode

1. I en overgangsperiode på højst to år efter forordningens ikrafttræden kan Kommissionen efter anmodning fra de enkelte medlemsstater og i overensstemmelse med proceduren i artikel 7, stk. 2, indrømme fravigelser af bestemmelserne i afdeling 5 i bilag I og II for så vidt angår produktion af resultater i henhold til afdeling 8, punkt 1.1, positionsnummer 13-17 i bilag I samt afdeling 8, punkt 2, i bilag II.

2. De i stk. 1 nævnte fravigelser kan kun indrømmes de enkelte medlemsstater for oplysninger for det første referenceår.

Artikel 5

Import og eksport af affald

1. Kommissionen udarbejder et program for pilotundersøgelser af import og eksport af affald, der skal gennemføres af medlemsstaterne på frivillig basis. Pilotundersøgelserne skal have til formål at vurdere relevansen af og muligheden for at skaffe oplysninger og evaluere omkostninger og fordele ved at indsamle oplysninger, samt vurdere den byrde, der pålægges erhvervslivet.

2. Kommissionens program for pilotundersøgelser skal stemme overens med indholdet af bilag I og II, navnlig med hensyn til anvendelsesområde og dækning, affaldskategorier til klassificering af affald, referenceår og indberetningshyppighed under hensyntagen til indberetningsforpligtelserne i henhold til Rådets forordning (EØF) 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab(13).

3. Kommissionen finansierer indtil 100 % af omkostningerne til gennemførelse af pilotundersøgelserne.

4. På grundlag af konklusionerne af disse pilotundersøgelser underretter Kommissionen Europa-Parlamentet og Rådet om mulighederne for at udarbejde statistikker for de aktiviteter og karakteristika, der er omfattet af pilotundersøgelserne vedrørende import og eksport af affald. Kommissionen vedtager de nødvendige gennemførelsesforanstaltninger i overensstemmelse med proceduren i artikel 7, stk. 2.

5. Pilotundersøgelserne bør gennemføres inden for tre år fra denne forordnings ikrafttræden.

Artikel 6

Gennemførelsesforanstaltninger

De foranstaltninger, der er nødvendige i forbindelse med gennemførelsen af denne forordning, fastlægges efter proceduren i artikel 7, stk. 2. De omfatter foranstaltninger med henblik på:

a) tilpasning til økonomiske og tekniske forbedringer af indsamling og statistisk behandling af data samt behandling og fremsendelse af resultater

b) tilpasning af de i bilag I, II og III anførte specifikationer

c) udarbejdelse af resultater i henhold til artikel 3, stk. 2, 3 og 4 under hensyn til de økonomiske strukturer og tekniske vilkår i en medlemsstat; foranstaltningerne kan give en medlemsstat mulighed for ikke at indberette visse positioner i opdelingen, hvis indvirkningen på kvaliteten af statistikkerne godtgøres at være begrænset. I alle tilfælde, hvor der tillades undtagelser, opregnes den samlede mængde affald for hver position, der er opført i afdeling 2, punkt 1, og afdeling 8, punkt 1, i bilag I

d) definition af de rigtige kvalitetsevalueringskriterier og indholdet af kvalitetsrapporterne som omtalt i afdeling 7 i bilag I og II

e) fastsættelse af et passende format for medlemsstaternes indberetning af resultaterne inden to år efter datoen for denne forordnings ikrafttræden

f) udarbejdelse af listen over de overgangsperioder og fravigelser, som anført i artikel 4, der er indrømmet medlemsstaterne

g) gennemførelse af resultaterne af pilotundersøgelserne, som anført i artikel 5, stk. 4, og i bilag I, afdeling 1, punkt 2, bilag I, afdeling 2, punkt 2, og bilag II, afdeling 8, punkt 3.

Artikel 7

Udvalgsprocedure

1. Kommissionen bistås af Udvalget for Det Statistiske Program nedsat ved Rådets afgørelse 89/382/EØF,Euratom(14).

2. Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8.

Perioden i artikel 5, stk. 6, i afgørelse 1999/468/EF, fastsættes til tre måneder.

3. Udvalget fastsætter selv sin forretningsorden.

4. Kommissionen meddeler de udkast til foranstaltninger, den agter at forelægge for Udvalget for Det Statistiske program, til det udvalg, der er nedsat ved direktiv 75/442/EØF.

Artikel 8

Rapporter

1. Kommissionen forelægger senest fem år efter datoen for denne forordnings ikrafttræden og derefter hvert tredje år en rapport for Europa-Parlamentet og Rådet om de statistikker, der er udarbejdet i henhold til denne forordning, herunder navnlig om deres kvalitet og den byrde, der pålægges erhvervslivet.

2. Kommissionen skal senest to år efter denne forordnings ikrafttræden forelægge Europa-Parlamentet og Rådet et forslag om ophævelse af indberetningsforpligtelser, der overlapper hinanden.

Artikel 9

Ikrafttræden

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i ...

På Europa-Parlamentets vegne

Formand

På Rådets vegne

Formand

(1) EFT C 87 af 29.3.1999, s. 22, og EFT C 180 E af 26.6.2001, s. 202.

(2) EFT C 329 af 17.11.1999, s. 17.

(3) Europa-Parlamentets udtalelse af 4. september 2001 (endnu ikke offentliggjort i EFT), Rådets fælles holdning af 15. april 2002 og Europa-Parlamentets afgørelse af ... (endnu ikke offentliggjort i EFT).

(4) EFT L 52 af 22.2.1997, s. 1.

(5) EFT L 293 af 24.10.1990, s. 1. Senest ændret ved Kommissionens forordning (EF) nr. 29/2002 (EFT L 6 af 10.1.2002, s. 3).

(6) EFT L 184 af 17.7.1999, s. 23.

(7) EFT L 226 af 6.9.2000, s. 3. Senest ændret ved Rådets beslutning 2001/573/EF (EFT L 203 af 28.7.2001, s. 18).

(8) EFT L 194 af 25.7.1975, s. 39. Senest ændret ved Kommissionens beslutning 96/350/EF (EFT L 135 af 6.6.1996, s. 32).

(9) EFT L 365 af 31.12.1994, s. 10.

(10) EFT L 377 af 31.12.1991, s. 20. Ændret ved direktiv 94/31/EF (EFT L 168 af 2.7.1994, s. 28).

(11) EFT L 332 af 28.12.2000, s. 91.

(12) EFT L 182 af 16.7.1999, s. 1.

(13) EFT L 30 af 6.2.1993, s. 1. Senest ændret ved Kommissionens forordning (EF) nr. 2557/2001 (EFT L 349 af 31.12.2001, s. 1).

(14) EFT L 181 af 28.6.1989, s. 47.

BILAG I

AFFALDSDANNELSE

AFDELING 1

Dækning

1. Der udarbejdes statistikker for alle de aktiviteter, der falder inden for hovedafdeling C til Q i NACE Rev. 1. Disse hovedafdelinger dækker alle økonomiske aktiviteter, bortset fra landbrug, jagt og skovbrug (A), og fiskeri (B), der falder uden for dette bilags område.

Dette bilag vedrører ligeledes:

a) affald fra husholdninger

b) affald fra nyttiggørelses- og/eller bortskaffelsesprocesser.

2. Kommissionen udarbejder et program for pilotundersøgelser, der skal gennemføres af medlemsstaterne på frivillig basis, for at vurdere relevansen af at medtage hovedafdeling A og B i NACE Rev. 1 i den i punkt 1 nævnte dækningsliste. Kommissionen finansierer indtil 100 % af omkostningerne til disse pilotundersøgelser. På grundlag af konklusionerne af pilotundersøgelserne vedtager Kommissionen de nødvendige gennemførelsesforanstaltninger efter proceduren i denne forordnings artikel 7, stk. 2.

AFDELING 2

Affaldskategorier

1. Der udarbejdes statistikker om følgende affaldskategorier:

Materialeliste

>TABELPOSITION>

2. I overensstemmelse med indberetningsforpligtelserne i henhold til direktiv 94/62/EF udarbejder Kommissionen et program for pilotundersøgelser, der skal gennemføres af medlemsstaterne på frivillig basis for at vurdere relevansen af at medtage emballageaffald (EWC-Stat/Version 2) i den i punkt 1 nævnte opdeling. Kommissionen finansierer indtil 100 % af omkostningerne til disse pilotundersøgelser. På grundlag af konklusionerne af pilotundersøgelserne vedtager Kommissionen de nødvendige gennemførelsesforanstaltninger efter proceduren i denne forordnings artikel 7, stk. 2.

AFDELING 3

Undersøgelsesdata

1. Undersøgelsesdata for affaldskategorierne:

Der indsamles data om affaldsmængden for hver af de i afdeling 2, punkt 1, anførte affaldskategorier.

2. Regionale undersøgelsesdata:

Befolkning eller boliger omfattet af en indsamlingsordning for blandet husholdningsaffald og lignende affald (NUTS 2-niveau).

AFDELING 4

Anmeldelsesenhed

1. Den anmeldelsesenhed, der skal benyttes for alle affaldskategorier, er 1000 tons (normalt) vådt affald. For affaldskategorierne "slam" bør der endvidere anføres et tal for tørstof.

2. Anmeldelsesenheden for regionale undersøgelsesdata bør være i procent af befolkning eller boliger.

AFDELING 5

Første referenceår og indberetningshyppighed

1. Det første referenceår er det andet kalenderår efter forordningens ikrafttræden.

2. Medlemsstaterne indberetter oplysninger hvert andet år efter første referenceår.

AFDELING 6

Indberetning af resultater til Eurostat

Resultaterne indberettes senest 18 måneder efter udløbet af referenceåret.

AFDELING 7

Rapport om statistikkernes dækning og kvalitet

1. For hver position, der er anført i afdeling 8 (aktiviteter og husholdninger), anfører medlemsstaterne, hvor stor en procentdel af affaldsuniverset under den pågældende position der er dækket af de indsamlede oplysninger. Minimumskravet til dækningen fastlægges efter proceduren i denne forordnings artikel 7, stk. 2.

2. Medlemsstaterne udarbejder en kvalitetsrapport, hvoraf det fremgår, hvor præcise de indsamlede oplysninger er. Der gives en beskrivelse af skøn, aggregeringer eller udelukkelser og måden, hvorpå disse procedurer påvirker fordelingen af affaldskategorier, jf. afdeling 2, punkt 1, efter økonomiske aktiviteter og husholdninger, jf. afdeling 8.

3. Kommissionen inddrager dæknings- og kvalitetsrapporterne i den i denne forordnings artikel 8 nævnte rapport.

AFDELING 8

Produktion af resultater

1. Resultaterne vedrørende de i afdeling 3, punkt 1, anførte undersøgelsesdata udarbejdes for:

1.1. Følgende afdelinger, hovedgrupper, grupper og undergrupper i NACE Rev. 1.1:

>TABELPOSITION>

1.2. Husholdninger:

>TABELPOSITION>

2. Med hensyn til økonomiske aktiviteter er de statistiske enheder de lokale enheder eller de faglige enheder, jf. Rådets forordning (EØF) nr. 696/93 af 15. marts 1993 om de statistiske enheder til observation og analyse af produktionssystemer i Det Europæiske Fællesskab(1), i henhold til hver enkelt medlemsstats statistiske system.

I den kvalitetsrapport, der skal udarbejdes i henhold til afdeling 7, skal der medtages en beskrivelse af, hvorledes den valgte statistiske enhed berører fordelingen af oplysninger på NACE Rev. 1-grupperne.

(1) EFT L 76 af 30.3.1993, s. 1. Ændret ved tiltrædelsesakten af 1994.

BILAG II

NYTTIGGØRELSE OG BORTSKAFFELSE AF AFFALD

AFDELING 1

Dækning

1. Der udarbejdes statistikker for alle nyttiggørelses- og bortskaffelsesanlæg, hvor de processer, der henvises til i afdeling 8, punkt 2, udføres, og som tilhører eller er en del af de økonomiske aktiviteter i NACE-Rev. 1-grupperne, jf. bilag I, afdeling 8, punkt 1.1.

2. Anlæg, hvis affaldsbehandling kun omfatter genanvendelse af affald på det anlæg, hvor det er dannet, er ikke omfattet af dette bilag.

AFDELING 2

Affaldskategorier

De affaldskategorier, for hvilke der udarbejdes statistikker i henhold til hver enkelt nyttiggørelses- eller bortskaffelsesproces, jf. afdeling 8, punkt 2, er følgende:

Forbrænding

>TABELPOSITION>

Nyttiggørelsesoperationer (med undtagelse af energiudnyttelse)

>TABELPOSITION>

Bortskaffelse (på anden måde end ved forbrænding)

>TABELPOSITION>

AFDELING 3

Undersøgelsesdata

De undersøgelsesdata, for hvilke der udarbejdes statistikker over nyttiggørelses- og bortskaffelsesprocesser, jf. afdeling 8, punkt 2, fremgår af nedenstående tabel.

Nyttiggørelses- og bortskaffelsesanlæggenes antal og kapacitet pr. region

>TABELPOSITION>

AFDELING 4

Anmeldelsesenhed

Den anmeldelsesenhed, der skal benyttes for alle affaldskategorier, er 1000 tons (normalt) vådt affald. For affaldskategorierne "slam" bør der endvidere anføres et tal for tørstof.

AFDELING 5

Første referenceår og indberetningshyppighed

1. Det første referenceår er det andet kalenderår efter forordningens ikrafttræden.

2. Medlemsstaterne indberetter oplysninger hvert andet år efter det første referenceår for de anlæg, som der henvises til i afdeling 8, punkt 2.

AFDELING 6

Indberetning af resultater til Eurostat

Resultaterne indberettes senest 18 måneder efter udløbet af referenceåret.

AFDELING 7

Rapport om statistikkernes dækning og kvalitet

1. For de i afdeling 3 anførte undersøgelsesdata og for hver position blandt de i afdeling 8, punkt 2, anførte typer af processer anfører medlemsstaterne, hvor stor en procentdel af affaldsuniverset under den pågældende position der er dækket af de indsamlede oplysninger. Minimumskravet til dækningen fastlægges efter proceduren i denne forordnings artikel 7, stk. 2.

2. For de i afdeling 3, anførte undersøgelsesdata udarbejder medlemsstaterne en kvalitetsrapport, hvoraf det fremgår, hvor præcise de indsamlede oplysninger er.

3. Kommissionen inddrager dæknings- og kvalitetsrapporterne i den i denne forordnings artikel 8 i nævnte rapport.

AFDELING 8

Produktion af resultater

1. Resultaterne udarbejdes for hver position blandt de i afdeling 8, punkt 2, anførte typer af processer i overensstemmelse med afdeling 3.

2. Liste over nyttiggørelses- og bortskaffelsesprocesser; koderne henviser til koderne i bilagene til direktiv 75/442/EØF:

>TABELPOSITION>

3. Kommissionen udarbejder et program for pilotundersøgelser, der skal gennemføres på frivillig basis af medlemsstaterne. Pilotundersøgelserne skal have til formål at vurdere relevansen af og muligheden for at skaffe oplysninger om omfanget af affald, der forbehandles, jf. bilag II.A og II.B i direktiv 75/442/EØF. Kommissionen finansierer indtil 100 % af omkostningerne til gennemførelse af disse pilotundersøgelser. På grundlag af konklusionerne af pilotundersøgelserne vil Kommissionen vedtage de nødvendige gennemførelsesforanstaltninger efter proceduren i denne forordnings artikel 7, stk. 2.

4. De statistiske enheder er lokale enheder eller faglige enheder, jf. forordning (EØF) nr. 696/93, i henhold til hver enkelt medlemsstats statistiske system.

I den kvalitetsrapport, der skal udarbejdes i henhold til afdeling 7, skal der medtages en beskrivelse af, hvorledes den valgte statistiske enhed berører fordelingen af oplysninger på NACE Rev. 1-grupperne.

BILAG III

AFFALDSSTATISTIKNOMENKLATUR

Jf. bilag I, afdeling 2, punkt 1, og bilag II, afdeling 2 EWC-Stat Rev. 2 (hovedsagelig materialeorienteret affaldsstatistiknomenklatur)

>TABELPOSITION>

RÅDETS BEGRUNDELSE

I. INDLEDNING

1. Kommissionen forelagde den 28. januar 1999 Rådet et forslag til Rådets forordning om affaldsstatistik(1).

2. Det Økonomiske og Sociale Udvalg afgav udtalelse den 22. september 1999(2).

3. Kommissionen ændrede derefter sit forslag og fremsendte den 9. marts 2001 et ændret forslag til Europa-Parlamentets og Rådets forordning om affaldsstatistik(3). Dette forslag bygger på traktatens artikel 285.

4. Europa-Parlamentet vedtog sin førstebehandlingsudtalelse den 4. september 2001.

5. Den 11. december 2001 forelagde Kommissionen et ændret forslag, hvori de fleste af Europa-Parlamentets ændringer var indarbejdet.

6. Den 15. april 2002 vedtog Rådet sin fælles holdning i henhold til traktatens artikel 251.

II. FORMÅL

Forslaget har til formål at fastsætte regler for udarbejdelse af EF-statistikker, som giver mulighed for at følge, hvorledes affaldspolitikken bliver gennemført. Medlemsstaterne skal inden for den således fastlagte ramme regelmæssigt indsende oplysninger om affaldsdannelse, genvinding og bortskaffelse af affald.

III. GENNEMGANG AF DEN FÆLLES HOLDNING

A. GENERELLE BEMÆRKNINGER

For at kunne udarbejde statistikker er det bydende nødvendigt at have et logisk klassifikationssystem, som bygger på praksis mht. håndtering, men uden uklarheder (f.eks. uden overlapning), som er videnskabeligt velfunderet og hviler på fælles entydige definitioner. Sådanne forudsætninger mangler endnu på visse områder, såsom affald fra landbrug og fiskeri samt import og eksport af affald. I den fælles holdning slås der til lyd for, at der foretages pilotundersøgelser til at vurdere relevansen af og muligheden for at skaffe oplysninger og evaluere omkostninger og fordele ved at indsamle oplysninger, samt vurdere den byrde, der pålægges erhvervslivet, med henblik på at tage stilling til, om disse områder skal medtages i forordningens anvendelsesområde.

Der må tilstræbes en rimelig ligevægt mellem relevante statistikker, som effektivt tjener det ønskede formål, og den arbejdsbyrde og de omkostninger, som pålægges virksomhederne og det offentlige. I den fælles holdning prioriteres statistikker af høj kvalitet udarbejdet med regelmæssige mellemrum frem for statistikker, der udarbejdes med for stor hyppighed og for mange detaljer. Oplysningerne skal dog frembringes med så korte mellemrum, at der hurtigt kan foreligge statistiske serier. Desuden kan informationssystemet optimeres gennem en samordning med andre internationale behov. På baggrund heraf er der i den fælles holdning fastsat en indberetningshyppighed på to år for samtlige EF-affaldsstatistikker.

Det er absolut nødvendigt at fastsætte mindstenormer for kvalitet for at sikre, at de data, som medlemsstaterne indsender, kan sammenlignes. Medlemsstaterne kan dog frit vælge statistisk metode, uden at det berører sammenligneligheden. Medlemsstaterne skal have denne valgfrihed i medfør af nærhedsprincippet; den giver mulighed for at tilpasse metoderne til de forskellige økonomiske strukturer og tekniske vilkår i medlemsstaterne og derved opnå en bedre samlet kvalitet med færre omkostninger.

De tekniske enkeltheder fremgår ikke af retsakterne; de skal fastsættes under anvendelse af udvalgsproceduren.

B. SÆRLIGE BEMÆRKNINGER

1. Rådets holdning til Europa-Parlamentets ændringer

1.1. Rådet har indarbejdet ændring 1, 5 og 25 i den fælles holdning.

1.2. Rådet har, mht. princippet eller delvis, medtaget følgende ændringer:

Ændring 2 og 11 (betragtning 7 og artikel 4):

Rådet kan ikke acceptere, at overgangsperioden udgår fuldstændig, fordi medlemsstaterne skal have tid til at tilpasse deres nationale statistiske systemer til kravene i den forordning, der skal vedtages. Selv om arbejdet med dette forslag har stået på i nogen tid, er det ikke tilstrækkelig begrundelse for at udelade overgangsperioden, for det er først når teksten er vedtaget - og dens indhold ligger fast - at de enkelte medlemsstater helt kan have tillid til, at de kan begynde af gennemføre de tilpasninger, der er nødvendige for at iværksætte forordningen.

For at imødekomme Europa-Parlamentets ønsker har Rådet dog:

- begrænset overgangsperiodens anvendelsesområde til de aktiviteter, der kræver væsentlige tilpasninger,

- understreget, at det er medlemsstaterne enkeltvis, der skal anmode om undtagelser på grundlag af medlemsstatens særlige vanskeligheder, som vil blive behandlet inden for rammerne af udvalgsproceduren.

Ændring 3 og 12 (artikel 1 og 5):

Rådet erkender, at der er et politisk behov for at indsamle oplysninger om import og eksport af affald. Der skal dog gennemføres en række forberedelser for at løse visse tekniske problemer (navnlig udarbejdelse af en fælles metode og fælles definitioner), inden disse områder indarbejdes i forordningen.

Rådet har dog ændret stk. 4 og 5 i artikel 5 for bedre at kunne sikre, at de statistiske oplysninger om import og eksport af affald indsamles snarest muligt.

Ændring 4 (artikel 1, stk. 4):

Rådet deler Europa-Parlamentets opfattelse. Det har dog lagt sig fast på en anden affattelse, idet der i en lovtekst ikke kan henvises til en tekst, som ikke længere er gældende (beslutning 94/3/EF). Der er lagt vægt på den hovedsagelig materialeorienterede statistiknomenklatur. Det pointeres desuden, at bilag III skal tilpasses inden for rammerne af udvalgsproceduren af hensyn til Kommissionens beslutning 2000/532/EF, som er trådt i stedet for beslutning 94/3/EF (det nye stk. 5 i den fælles holdning).

Denne nye affattelse indebærer følgende ændringer af hensyn til sammenhængen i teksten:

- Bilag II, afdeling 2: punkt 1 og 2 udgår;

- Bilag III:

- titlen ændres

- koderne foran overskrifterne udgår (da de ikke længere er aktuelle), hvilket medfører en rent redaktionel ændring i overskrifterne (nogle overskrifter optræder flere gange med forskellige koder; når koderne udgår, giver det ikke længere mening at gentage overskrifterne).

Ændring 6, 7 og 8 (artikel 3, stk. 1):

Rådet har bibeholdt de redaktionelle præciseringer, som Europa-Parlamentet havde indsat i første afsnit.

Til gengæld kan Rådet ikke acceptere en ensartet indsamlingsmetode. Affaldshåndtering er ikke organiseret efter de samme strukturer i alle medlemsstaterne. I overensstemmelse med nærhedsprincippet er det op til hver enkelt medlemsstat at tilpasse indsamlingsmetoden til den givne sammenhæng. Det er ikke nødvendigt at have en ensartet indsamlingsmetode, det vil være upraktisk og medføre større omkostninger med en dårligere kvalitet. Indsamlingsmetoden af oplysninger og resultaterne heraf skal bygge på mindstenormer for kvalitet, men medlemsstaterne skal frit kunne vælge, hvordan de vil opfylde disse normer.

Ændring 10 (artikel 3, stk. 3):

Rådet accepterer Europa-Parlamentets ønske om at lade noget af teksten udgå. De økonomiske strukturer og tekniske vilkår i en medlemsstat kan dog indebære, at der er visse oplysninger, som medlemsstaten ikke er i stand til at meddele. Rådet er imidlertid af den opfattelse, at det ikke må få en negativ indflydelse på kvaliteten af de indsendte oplysninger (f.eks. kan kravet om udarbejdelse af samlede resultater ikke fraviges), og at hvert enkelt tilfælde skal behandles og afgøres under anvendelse af udvalgsproceduren. Rådet flytter derfor den pågældende tekst til artikel 6, litra c), hvor den får en mere restriktiv affattelse.

Ændring 13 (artikel 7, stk. 1):

Ændringen kan ikke accepteres i den foreliggende form, da det er i modstrid med afgørelse 1999/468/EF at udpege et eller flere udvalg til at bistå Kommissionen med henblik på vedtagelsen af en og samme foranstaltning. Da den foreliggende tekst er en lovtekst vedrørende statistik, skal Kommissionen bistås af Udvalget for Det Statistiske Program i henhold til artikel 19 i forordning (EF) nr. 322/97. I betragtning af Europa-Parlamentets ønske om at fremme samarbejdet mellem statistikere og teknikere er artikel 7, stk. 4, dog blevet ændret for at styrke Udvalget for Tilpasning til den Videnskabelige og Tekniske udvikling af EF-lovgivningen i dets rådgivende rolle.

Ændring 14 (artikel 8, stk. 2):

Rådet deler Europa-Parlamentets opfattelse, at forslagene om ophævelse af indberetninger, der overlapper hinanden skal forelægges snarest muligt. Udtrykket "hvor det er relevant" udgår som følge af Europa-Parlamentets ændring. Det forekommer dog ikke realistisk at forvente en rapport inden for et år. En revision af rapporteringsforpligtelserne indgår også i aktionerne i forslaget om sjette miljøhandlingsprogram, som i øjeblikket behandles i Europa-Parlamentet og Rådet; de planlagte revisioner inden for dette program og det foreliggende forslag skal foretages parallelt. To år forekommer at være en rimelig frist.

Ændring 15 og 20 (bilag I, afdeling 1, og bilag I, afdeling 8, underpunkt 1.1):

Rådet accepterer at undlade at udelukke hovedgruppe 12 i NACE Rev. 1.

For så vidt angår affald fra landbrug, jagt, skovbrug og fiskeri deler Rådet Europa-Parlamentets opfattelse, at disse erhverv er affaldskilder, som man ikke kan se bort fra, og at det er nødvendigt med en politik for håndtering heraf. Rådet mener, at der skal foretages pilotundersøgelser til at vurdere relevansen af og muligheden for at skaffe oplysninger og evaluere omkostninger og fordele ved at indsamle oplysninger, samt vurdere den byrde, der pålægges erhvervslivet. Rådet har indsat et nyt punkt 2 herom i bilag I, afdeling 1.

Ændring 16, 22 og 23 (bilag I, afdeling 2, materialeliste, positionsnummer 31 og 32 (nyt); bilag II, afdeling 2, tabel vedrørende "nyttiggørelse", positionsnummer 12 og 13 (nyt); bilag II, afdeling 2, tabel vedrørende "bortskaffelse", positionsnummer 5:

Rådet accepterer idéen i Europa-Parlamentets ændring - som går ud på at adskille animalsk affald fra vegetabilsk affald - for så vidt angår bilag I og tabellen vedrørende nyttiggørelse i bilag II, men har ændret affattelsen af hensyn til den terminologi, der anvendes i bilag III. Rådet kan ikke acceptere ændringen i tabellen vedrørende bortskaffelse i bilag II, fordi den ikke er praktisk anvendelig ved deponeringsanlæg eller fører til for høje og ubegrundede omkostninger i en sådan situation.

Ændring 18 og 24 (bilag I, afdeling 5, og bilag II, afdeling 5):

Rådet finder det vigtigere at sørge for at indsamle oplysninger af god kvalitet end at øge hyppigheden. Der er ingen grund til at foretage en undersøgelse om året på et område, hvor der kun er få ændringer fra år til år, i betragtning af de ekstra omkostninger, det vil medføre for samfundet og for virksomhederne. For at imødekomme Europa-Parlamentets ønske og bevare tekstens sammenhæng har Rådet dog fastsat indberetningshyppigheden for statistiske oplysninger til to år i de to bilag.

Ændring 26 (bilag II, afdeling 8, tabel vedrørende "nyttiggørelse"):

Rådet accepterer ændringen med en præcision af den nye titel (nyttiggørelsesoperationer "med undtagelse af energiudnyttelse"); anvendelsen af udtrykket "nyttiggørelse" uden yderligere præcisering vil kunne skabe forvirring, da det også dækker forbrænding med energigenvinding (som allerede er omfattet af de foregående positionsnumre vedrørende "forbrænding"). Af hensyn til sammenhængen i hele teksten er der foretaget den samme præcisering i bilag II, afdeling 2. Rådet bibeholder "+"-tegnene for at pointere, at de oplysninger, der skal indberettes, svarer til de samlede oplysninger for positionsnummer 3.

Ændring 27 (bilag II, afdeling 8, tabel vedrørende "bortskaffelse"):

Rådet overtager den ændrede affattelse, men bibeholder den opdeling af bortskaffelsesoperationerne i positionsnummer 4 og 5, som findes i Kommissionens forslag. Det er hensigten, at oplysninger om bortskaffelse på lossepladser skal samles under ét positionsnummer (endelig bortskaffelse på en nærmere bestemt losseplads): behandling i jordmiljø (D2) hører ikke til i denne kategori og skal forblive under positionsnummer 5, mens deponering i overfladevand (D4) skal forblive under positionsnummer 4.

Rådet bibeholder "+"-tegnene for at pointere, at de oplysninger, der skal indberettes, svarer til de samlede oplysninger for positionsnummer 4 og positionsnummer 5.

1.3. Rådet har ikke medtaget følgende ændringer:

Ændring 9 (artikel 3, stk. 2) og 19 (bilag I, afdeling 7, punkt 1):

Det drejer sig om tekniske detaljer, som ikke hører hjemme i en lovtekst, og hvor kriterierne i øvrigt ikke er tilstrækkelig begrundet. Sådanne tekniske detaljer skal fastlægges inden for rammerne af udvalgsproceduren efter en indgående undersøgelse af alle de elementer, der skal tages med i betragtning.

Ændring 17 (bilag I, afdeling 2, Materialeliste, tidligere positionsnummer 35, nu 36 i den fælles holdning):

Da det europæiske affaldskatalog (EAK) er blevet ændret på det punkt ved beslutning 2000/532/EF, finder Rådet det hensigtsmæssigt at afvente, at bilag III tilpasses den nye beslutning, inden det tager stilling til, om der skal indsættes et særligt positionsnummer vedrørende klapmateriale i forordningen.

Ændring 21 (bilag I, afdeling 8, punkt 2) og 28 (bilag II, afdeling 8, punkt 4):

Rådet finder, at medlemsstaterne skal kunne vælge statistisk metode ud fra de virksomhedsregistre, de har til deres rådighed, så meget mere som det forhold, at de statistiske oplysninger indsamles fra lokale enheder eller faglige enheder, ikke er til hinder for, at der kan frembringes sammenlignelige resultater.

2. Kommissionens ændrede forslag

2.1. Rådets fælles holdning afviger fra Kommissionens ændrede forslag på følgende punkter:

Ændring 2 og 11 (overgangsperiode);

Ændring 15 og 20 (landbrug, jagt, skovbrug og fiskeri);

Ændring 16, 22 og 23 (positionsnummer vedrørende animalsk affald). Med hensyn til ændring 16 og 22 mener Rådet, at det først, når der er gennemført pilotundersøgelser om medtagelse af landbrug i statistikken (se 1.2. ovenfor, ændring 15 og 20), vil fremgå, om positionen "animalsk fæces, urin og gødning" i Kommissionen ændrede forslag skal indarbejdes i teksten. Positionen vil altid kunne indarbejdes i forbindelse med udvalgsproceduren;

Ændring 17 (bilag I, materialeliste: klapmateriale);

Ændring 24 (indberetningshyppighed i forbindelse med bilag II);

Ændring 27 (bilag II, afdeling 8, opdeling af bortskaffelsesoperationer under positionsnummer 4 og 5).

2.2. Rådet tilslutter sig de redaktionelle præciseringer, som Kommissionen har foretaget i bilag II, afdeling 7, punkt 1, og afdeling 8, punkt 1.

Rådet har desuden

- ladet koderne i bilag II, afdeling 3, punkt 1, og afdeling 8, punkt 1, udgå, da de ikke længere er relevante

- besluttet, at bilag II, afdeling 8, punkt 1, skal vedrøre alle tre positionsnumre i afdeling 3 og ikke kun de samlede behandlede affaldsmængder (positionsnummer 3).

(1) EFT C 87 af 29.3.1999, s. 22.

(2) EFT C 329 af 17.11.1999, s. 17.

(3) EFT C 180 E af 26.6.2001, s. 202.